
Mittetulundusühingute ja sihtasutuste projektidele

linnaeelarvelise toetuse eraldamise komisjoni 

uue koosseisu kinnitamine
1. Asjaolud ja menetluse käik

Mittetulundusühingute ja sihtasutuste projektidele linnaeelarvelise toetuse eraldamise komisjon moodustati 13.05.2003.a Narva Linnavalitsuse korraldusega nr 360-k (muudeti Narva Linnavalitsuse 15.10.2003. a  nr 757-k korraldusega, Narva Linnavalitsuse 14.04.2004. a korraldusega nr 292-k ja Narva Linnavalitsuse 20.04.2005. a korraldusega nr 341-k). Narva Linnavalitsuse 05.04.2006 korraldusega  nr 410-k kinnitati Mittetulundusühingute ja sihtasutuste projektidele linnaeelarvelise toetuse eraldamise komisjon uues kooseisus ja muudeti Narva Linnavalitsuse 16.07.2008. a  nr 885-k, 24.08.2011 nr 763-k ja 23.01.2013 nr 39-k korraldustega.

Komisjoni tegevuse eesmärgiks on linna eelarves mittetulundusühingute ja sihtasutuste projektide kaasfinantseerimiseks eraldatud raha käsutamine, projektide kaasfinantseerimise taotluse hindamine ja menetlemine. 

Vastavalt Narva Linnavolikogu 20.05.2004.a määrusega nr 25/33 kinnitatud “Mittetulundusühingute ja sihtasutuste projektide kaasfinantseerimise korra” (KO 2004, 163, 1548) punktile 3.3. komisjoni kuulub 9 liiget. Komisjoni liikmete hulgas peavad olema Narva Linnavalitsuse esindajad (3 inimest), Narva Linnavolikogu liikmed (3 inimest), mittetulundussektori esindajad (3 inimest). 

Töö käigus tekkis vajadus muuta komisjoni koosseisu,  arvata sellest välja: Vadim Orlov, Sergei Nikitin ja Tatjana Lasimer ning arvata komisjoni koosseisu: Jelena Pahhomova; Vladimir Všivtsev ja Vladimir Naumov. 
Uute komisjoniliikme kandidaatidelt on saadud nõusolek olla komisjoni liige. 
2. Õiguslikud alused

Mittetulundusühingute ja sihtasutuste projektide kaasfinantseerimise korra punkti 3.2  kohaselt komisjoni koosseisu kinnitab Narva Linnavalitsus.
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele. Narva linna põhimääruse punktile 5.7.1 kohaselt linnavalitsusel on õigus moodustada oma korraldusega alalisi ja ajutisi komisjone. 

3. Otsus

3.1. Kaasfinantseerimise taotluste läbivaatamiseks, hindamiseks ja otsuste langetamiseks kinnitada Mittetulundusühingute ja sihtasutuste projektidele linnaeelarvelise toetuse eraldamise komisjoni uus koosseis:

Aleksandr Jefimov
   - Narva Linnavolikogu liige;
Jelena Pahhomova
   - Narva Linnavolikogu, liige;
Larissa Olenina
   - Narva Linnavolikogu, liige;
Georgi Ignatov
   - Narva Linna Arenduse ja Ökonoomika Amet, direktor;
Tatjana Patsanovskaja  - Narva Linnavalitsus, abilinnapea

Viktoria Kaju
   - Narva Linna Arenduse ja Ökonoomika Amet, peaspetsialist;

Tatjana Zamorskaja
   - Ida-Viru Ettevõtluskeskus, vabaühenduste konsultant;
Vladimir Naumov
   - MTÜ Uus Sild, juhatuse esimees;
Vladimir Všivtsev

  -  MTÜ Äkke Suusaklubi, juhatuse liige.

3.2. Tunnistada kehtetuks Narva Linnavalitsuse 05.04.2006 korraldus nr 410-k „Mittetulundusühingute ja sihtasutuste projektidele linnaeelarvelise toetuse eraldamise komisjoni uue koosseisu kinnitamine“.    
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Korraldus jõustub seadusega sätestatud korras.

